**Lokomotiv (Bakı)** — Azərbaycanda mübarizə aparan qadınlardan ibarət voleybol klubu. Azərbaycan Dəmir Yolları Qapalı Səhmdar Cəmiyyətinin voleybolumuza ən böyük töhfəsi sayılır. 2002-ci ildən etibarən Voleybol üzrə Azərbaycan Superliqasında mübarizə aparır. Komandanın sponsoru "Acıbadem" şirkətidir.

Tarixi
------

"Lokomotiv" Voleybol Klubu, 2008-ci ildə təsis edilmişdir. Bu komandanın əsası isə 1998-ci ilə qədər gedib çıxır.

Komanda 2009–2010-cu illər mövsümündə, Azərbaycan Superliqası yarışlarında 2-ci yerə layiq görülmüş və Çağırış Kuboku turnirində çıxış etmək üçün haqq qazanmışdır. 2009–2010 cu illər mövsümündə sözügedən Avropa Çempionatının ilk mərhələsində İsrailin "Raanana" komandasını hər iki oyunun nəticəsinə görə mübarizədən kənarlaşdıran "Lokomotiv", növbəti mərhələdə daha təcrübəli rəqib sayılan, Polşanın "Gvardia Vroclav" Voleybol Komandası ilə başabaş və əzimkar mübarizə aparmağına baxmayaraq, bu dəfə sevinən tərəf Polşa təmsilçisi olmuşdur.

### Avropada qazanılan kubok

Qarşısına daha böyük məqsədlər qoyan "Lokomotiv", növbəti, 2010–2011-ci illər mövsümündə heyətini Kristin Riçards, Nikol Deyvis, Nansi Metkalf (hər üçü ABŞ) Kremena Kamenova, Mariya Filipova (hər ikisi Bolqarıstan) kimi voleybolçular ilə gücləndirməklə yanaşı, komandaya baş məşqçi qismində, sloveniyalı təcrübəli mütəxəssis Dragutin Baltiçi dəvət etmişdir. Klub rəhbərliyinin apardığı uğurlu transfer siyasəti öz müsbət nəticələrini vermiş, belə ki, 2010–2011-ci illər mövsümündə, Lokomotiv Voleybol Klubu Azərbaycan Çempionatının Super Liqa yarışlarının bürünc mükafatçısı olmaqla yanaşı, həm də, Avropa Çağırış Kubokunda uğurlu çıxışı ilə yadda qalmışdır. Belə ki, sözügedən mövsümdə, Lokomotiv Voleybol Klubu Challange Cup beynəlxalq turnirində Rusiya təmsilçisi Omiçka, Avstriya təmsilçisi Askö Linz Steg, Kipr təmsilçisi Apollon Limassol, və Azərbaycanın güclü voleybol klublarından sayılan İqdisadçı voleybol komandalarını mübarizədən kənarlaşdıraraq, Challange Cup turnirinin final mərhələsinə adlamış, yalnız finalda Azərreylə yenilən "Lokomotiv", sözügedən mötəbər turnirin gümüş medalına layiq görülmüşdür.

2011–2012-ci illər mövsümünü isə "Lokomotiv" Voleybol Klubu sözün əsl mənasında, Avropanın və Dünyanın voleybol aləminə böyük əks-səda salmışdır. Belə ki, komanda, Azərbaycan Çempionatının Super Liqa yarışlarının gümüş medallarına layiq görülməklə yanaşı, həm də, Avropa Çağırış Kuboku (CEV Challange Cup) beynəlxalq turnirində, Xorvatiyanın "ZOK Split", Belçikanın "Gent", Serbiyanın "OK Vizura Beograd", Macarıstanın "Vaşaş Budapeşt", Çexiyanın "VK KP Kralovo Pole Brno" voleybol komandalarını mübarizədənb kənarlaşdıran "Lokomotiv", final mərhələsində Azərbaycan təmsilçisi "Bakı" voleybol klubunu da üstələyərək, sözügedən türnirin qızıl medallarına layiq görülmüş və tarixində ilk dəfə olaraq, Avropa Çağırış Kubokunu başı üzərinə qaldırmışdır. Sonda turnirin Ən Dəyərli Oyunçusu da Dəmiryolçulardan olmuşdu. Komandanın kapitanı Nansi Metkalf göstərdiyi möhtəşəm oyunla layiqli şəklidə bu ada sahib olmuşdu.

### İlk dəfə Çempionlar liqasında

2012–2013-cü illər mövsümündə isə, "Lokomotiov" Voleybol Klubu, Avropanın daha mötəbər turniri sayılan və komandaların güc səviyyəsinə görə daha çox fərqlənən CEV Qadınlar Çempionlar Liqası turnirində ilk debütünü etmişdir. Stardaca Lokomotiv uğurlu çıxış edə bilmişdir. Belə ki, Avropanın klublararası çempionatının ən mötəbər yarışması olan CEV Çempionlar Liqasında debüt edən Lokomotiv, qrup mərhələsində Rusiyanın Dinamo Moskva, Polşanın Bank BPS Fakro Muszyna və Serbiyanın Srvena Zvezda kimi güclü klubları arxada qoyaraq, qrup mərhələsini 1-ci yerdə tamamlamış və pley-off mərhələsinə yüksəlmişdir. Yalnız bu mərhələdə avrokuboklarda qəniminə çevrilən Azərreylə məğlub olmuşdu.

### Son illər

Lokomotiv 2013–14 mövsümündə böyük enişə keçmişdi. Belə ki, bu mövsümdə CEV Kubokunda son səkkizə qala bilməyən komanda Azərbaycan Superliqasında da ilk dördə girənməmiş və pleyoffa da vəsiqə qazana bilməmişdi.

Uşaq voleybolu
--------------

"Lokomotiv "Voleybol Klubu uşaq voleyboluna da böyük diqqət ayırır. Klubun Biləcəri qəsəbəsində yerləşən təlim-məşq bazasında müxtəlif yaş qruplarına bölünmüş, 40-dan çox uşaq və yeniyetmələr voleybolun sirrlərini öyrənir və gələcəkdə yerli idmançıların aşkarlanmasında təcrübəli mütəxəssislər "Lokomotiv" təlim-məşq bazasında gərgin iş aparırlar. Təbii ki, məqsəd təkcə "Lokomotiv" Voleybol Klubuna yerli idmançıları cəlb etmək deyil, həm də Azərbaycan milli komandasına daha çox yerli voleybolçuların cəlb edilməsidir.

Heyəti
------

Həmçinin bax: Kateqoriya:Lokomotiv Bakı QVK oyunçuları
*2013–14 mövsümü üçün*

* Baş məşqçi : Argentina Klaudio Kuello
* Köməkçi məşqçi : Azərbaycan Xanlar Ələkbərov

|  |  |  |  |  |
| --- | --- | --- | --- | --- |
| **Nömrə** | **Oyunçunun adı** | **Mövqeyi** | **Doğum tarixi** | **Ölkəsi** |
| 1 | Gizem Giraygil | Ötürücü | 1986 | Türkiyə Türkiyə |
| 2 | Ariel Vilson | Blokçu | 1989 | ABŞ ABŞ |
| 3 | Mariya Filipova | Libero | 1982 | Bolqarıstan Bolqarıstan |
| 4 | Sa-Nee Kim | Toppaylayıcı | 1981 | Cənubi Koreya Cənubi Koreya |
| 5 | Viera Klimoviç | Blokçu | 1988 | Belarus Belarus |
| 7 | Valdone Petrauskaite  | Diaqonal | 1984 | Litva Litva |
| 8 | Aleksis Krimes | Blokçu | 1986 | ABŞ ABŞ |
| 9 | Lauren Qibbemeyer | Blokçu | 1988 | ABŞ ABŞ |
| 11 | Kassidi Liçtman | Hücumçu | 1989 | ABŞ ABŞ |
| 13 | Katarina Barun | Diaqonal | 1989 | Xorvatiya Xorvatiya |
| 14 | Prisilla Rivera | Hücumçu | 1984 | Dominikan Respublikası Dominikan Respublikası |
| 16 | Aleksandra Samoylova | Hücumçu | 1987 | Rusiya Rusiya |
| 17 | Anna Qrbaç | Toppaylayıcı | 1988 | Xorvatiya Xorvatiya |
| 18 | Suzana Cebiç | Libero | 1985 | Serbiya Serbiya |

Uğurları
--------

### Ölkədaxili

* Azərbaycan Azərbaycan Superliqası
	+ İkincilik (3): 2002–03, 2009–10, 2011–12
	+ Üçüncülük (4): 2003–04, 2004–05, 2007–08, 2008–09

### Beynəlxalq arenada

* Çempionlar Liqası
	+ Pleyoffçu (1): 2011–12
* Çağırış Kuboku
	+ Çempionluq (1): 2011–12
	+ Finalçı (1): 2010–11

CEV turnirlərindəki oyunları
----------------------------

| Mövsüm | Turnir | Mərhələ | Rəqib | I oyun | II oyun | Qızıl set | Nəticə |
| --- | --- | --- | --- | --- | --- | --- | --- |
| 2009/2010 | Çağırış kuboku | I mər | İsrail Raanana VBC | (s)3:2 | (e)3:0 |  | **2–0** |
| II mər | Polşa Impel Gwardia | (s)1:3 | (e)3:2 |  | **1–1** |
| 2010/2011 | Çağırış kuboku | II mər | Rusiya Omiçka Omsk | (s)2:3 | (e)3:0 |  | **2–0** |
| 1/16 final | Avstriya Linz-Steg | (s)3:0 | (e)3:0 |  | **2–0** |
| 1/8 final | Kipr Apollon Limassol | (e)3:0 | (s)3:0 |  | **2–0** |
| 1/4 final | Almaniya Schweriner SC | (e)3:0 | (s)3:2 |  | **2–0** |
| 1/2 final | Azərbaycan Igtisadchi Baku | (s)3:0 | (e)2:3 |  | **1–1** |
| Final | Azərbaycan Azerrail Baku | (e)1:3 | (s)1:3 |  | **0–2** |
| 2011/2012 | Çağırış kuboku | II mər | Macarıstan Vaşaş Budapeşt | (s)3:0 | (e)3:0 |  | **2–0** |
| 1/16 final | Xorvatiya Split | (s)3:0 | (e)3:0 |  | **2–0** |
| 1/8 final | Serbiya Vizura Belqrad | (e)3:1 | (s)3:0 |  | **2–0** |
| 1/4 final | Çexiya Kralove Pole Brno | (s)2:3 | (e)3:0 |  | **1–1** |
| 1/2 final | Belçika Gent Dames | (s)3:0 | (e)3:0 |  | **2–0** |
| Final | Azərbaycan Azəryol Bakı | (s)3:2 | (e)2:3 | (e)1:0 | **2–1** |
| 2012/2013 | CEV Çempionlar Liqası | Qrup mər | Serbiya Srvena Zvezda | (s)3:2 | (e)3:0 |  | **2–0** |
| Qrup mər | Rusiya Dinamo Moskva | (e)3:0 | (s)2:3 |  | **1–1** |
| Qrup mər | Polşa Fakro Muszyna | (s)3:1 | (e)3:2 |  | **2–0** |
| 1/6 final | Azərbaycan Azərreyl | (s)0:3 | (e)0:3 |  | **0–2** |
| 2013/2014 | CEV Kuboku | 1/16 final | Çexiya Kralovo Pole | (e)3:0 | (s)3:0 |  | **2–0** |
| 1/8 final | İsrail Hapoel Kfar Saba | (e)3:0 | (s)3:0 |  | **2–0** |
| 1/4 final | Polşa Muszyna | (s)0:3 | (e)2:3 |  | **0–2** |
| 2014/2015 | CEV Kuboku | 1/16 final | Almaniya Rote Raben | (s)3:0 | (e)3:1 |  | **2–0** |
| 1/8 final | Serbiya Srvena Zvezda | (s)3:0 | (e)3:1 |  | **2–0** |
| 1/4 final | Rusiya Dinamo Krasnodar | (e)3:0 | (s)0:3 | (s)0:1 | **1–2** |
| 2015/2016 | CEV Çempionlar Liqası | Qrup mər | Rusiya Dinamo Kazan | (s)1:3 | (e)3:0 |  | **1–1** |
| Qrup mər | Azərbaycan Azərreyl | (e)3:1 | (s)3:1 |  | **2–0** |
| Qrup mər | Almaniya Allianz Stuttgart | (e)3:0 | (s)1:3 |  | **1–1** |
| 1/6 final | İsveçrə Voléro Zürichl | (e)3:2 | (s)1:3 |  | **1–1** |

Həmçinin bax
------------

* Azərbaycan Dəmir Yolları Qapalı Səhmdar Cəmiyyəti

İstinadlar
----------

1. ↑  sponsorlar Arxivləşdirilib 2014-03-27 at the Wayback Machine  (az.)
2. ↑  Volleyball — Lokomotiv Baku (Women) Arxivləşdirilib 2013-10-30 at the Wayback Machine  (ing.)
3. ↑  Nansi Metkalf "Çelenc Cup"ın ən yaxşısı seçildi Arxivləşdirilib 2016-03-11 at the Wayback Machine  (az.)
4. ↑  "Lokomotiv" tay-brekdə uduzdu Arxivləşdirilib 2016-03-07 at the Wayback Machine  (az.)
5. ↑  Qadın voleybolçular arasında Azərbaycan Super Liqasında XIV turun oyunları keçirilib [*ölü keçid*]  (az.)
6. ↑  Klub haqqında Arxivləşdirilib 2014-02-09 at the Wayback Machine  (az.)
7. ↑  Squad of "Lokomotiv BAKU" **cev.lu** Arxivləşdirilib 2014-10-15 at the Wayback Machine  (ing.)Son yenilənmə: 25 aprel 2014

Xarici keçidlər
---------------

* "Lokomotiv" Rəsmi Sayt Arxivləşdirilib 2014-02-09 at the Wayback Machine  (az.)
* "Lokomotiv" Rəsmi Twitter Səhifəsi  (az.),  (rus.)

| ⛭Azərbaycan Azərbaycan Superliqası 2013-2014 |
| --- |
| Azərreyl Bakı  • Azəryol  • İqtisadçı  • Lokomotiv Bakı  • Rabitə Bakı  • Telekom |